El Consell Local Agrari està executant obres de pavimentació i repavimentació de camins rurals
15 de novembre 2024

![](/media/kulc1f0x/consell-agrari_c.jpg?width=850&height=566.6666666666666)

El Consell Local Agrari de Sagunt està executant obres de millora d'alguns camins rurals del terme municipal amb la seua pavimentació, amb un import de 172.444,36 €, o repavimentació, amb un import de 79.526,04 €.

Les obres de pavimentació s'estan realitzant en els camins Tres Barrancs, Romeu (barranc Bonilles), Escales (Pou), Vorajunta (accessos), senda Sant Esperit, camí de Cantalobos i Almardà. Mentre que els treballs de repavimentació s'efectuen en els camins Costa del Volante, Barranquet, Fontanelles, Pla del Bou i Semillars. Paral·lelament, el passat 11 de novembre es va dur a terme la reparació urgent d'un tram danyat del ferm en la via de servici de la carretera CV-309.

![](/media/czcdn5zk/cv-309-antes_c.jpg?width=294&height=392&mode=max)![](/media/rwqgsine/cv-309-despues_c.jpg?width=296&height=394&mode=max)

        Vía de servici CV-309 abans                                                           Vía de servicio CV-309 després

Les tasques s'estan centrant en l'escarificat i compactació de la superfície, el rasanteig i compactat de la base amb motoanivelladora, reasfaltat, formigonada i la neteja i desbrossament d'arbustos que podien obstaculitzar els camins. La previsió de finalització és en el mes de desembre.

![](/media/gtinvw5p/camino-tres-barrancs_c.jpg?width=297&height=396&mode=max)![](/media/pjhfsk34/camino-de-romeu_c.jpg?width=297&height=396&mode=max)

              Camí Tres Barrancs                                                                                Camí de Romeu

Esta execució és necessària ja que el municipi està dotat d'un nombre important de camins sense pavimentar o amb ferms deficients, que a causa de l'orografia de la zona (fortes pendents), les característiques de la plataforma (camins de terra solta, en la seua majoria) i climatologia (època tardorenca de fortes pluges), patixen erosions laminars i en xaragall impossibilitant o dificultant el pas de vehicles pesants (agrícoles) i turismes.

*   [](http://www.facebook.com/sharer.php?u=https://aytosagunto.es/va/actualitat/el-consell-local-agrari-esta-executant-obres-de-pavimentacio-i-repavimentacio-de-camins-rurals/ "Facebook")
*   [](http://twitter.com/share?url=https://aytosagunto.es/va/actualitat/el-consell-local-agrari-esta-executant-obres-de-pavimentacio-i-repavimentacio-de-camins-rurals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-local-agrari-esta-executant-obres-de-pavimentacio-i-repavimentacio-de-camins-rurals/ "Linked In")
*   [](mailto:?body=https://aytosagunto.es/va/actualitat/el-consell-local-agrari-esta-executant-obres-de-pavimentacio-i-repavimentacio-de-camins-rurals/)